Wenkbroue lig oor vrou se redes vir drie verloofringeArgieffoto (Foto: Barbara Jackson/Pixabay) ŉ Vrou het erken dat sy haar man gevra het om drie verloofringe te koop en haar redes laat sosialemediagebruikers se wenkbroue lig. Die vrou het verduidelik haar eerste verloofring was silwer met diamante, voor hy ook ŉ goue ring en een van roosgoud gekoop het. Die vrou het op ŉ Facebook-groep, That’s it, I’m Proposal Shaming, gesê sy is baie kieskeuring met haar juwele – alles moet bymekaar pas. “As ek silwer dra, dan moet dit silwer wees; as ek goud dra, dan moet dit goud wees; as ek roosgoud dra, dan moet dit roosgoud wees.” Lede van die groep het haar egter beskuldig dat sy “bederf” is en “te veel aandag verg”. “Meisies, as jou man jou nie lief genoeg het nie, maak seker jou OKS [obsessief-kompulsiewe steuring] maak jou nie mal as jy ŉ nuwe man soek nie,” het die vrou bygevoeg. Die lede van die groep het hul afkeur uitgespreek. “Dis nie OKS nie. Dis ŉ bedorwe brokkie en iemand wat te veel andag soek.” Nog iemand het gesê: “My innigste simpatie … met jou man. Die ring is nie belangrik nie, dis die liefde wat saak maak en die betekenis agter die ring. Ek dink jy is net ŉ bedorwe brokkie. Ek ken mense met OKS, en hierdie is nie dit nie.” “So vlak soos ŉ plas water,” was nog iemand se mening.